I Mølleparken i Aalborg bor Danmarks største rågekoloni. Den vokser sig større og større, hvis ikke kommunen tager fat. Derfor er der en flok jægere i færd med at skyde rågeunger. Klaus Godiksen er skytte ansat af Aalborg Kommune til at styre flokken af jægere, der skyder de larmende fugle. - Dem, der bor her, bliver generet af larmen og ekskrementerne, siger han. Jagten på råger er som udgangspunkt ulovlig, da de er spurvefugle og derfor fredet. Men i en måned om året må man skyde ungerne for at holde bestanden nede. Klaus Godiksen regner med, at de skyder i nærheden af 2000 unger i løbet af måneden.

Referat:
I mølleparken i Aalborg går en flok mænd rundt og kigger op i luften. De prøver at få øje på noget sort i alt det grønne.